
	[bookmark: nev]DEUTSCH SZILVIA ZITA
Pszichológia
MA, 3. félév
Debreceni Egyetem
Bölcsészettudományi Kar
	






Témavezető:
	Dr. Medvés Dóra
egyetemi tanársegéd, DE BTK




Szervezeti önértékelés és munkahelyi elégedettség a célorientáció és a szervezeti kultúra tükrében

A jelenkori gazdasági nehézségek miatt a munkáltatókat egyre inkább foglalkoztatja a szervezetek teljesítményének és hatékonyságának növelése, a hiányzások és fluktuáció csökkentésének lehetősége.
Korábbi kutatások szerint a dolgozók teljesítménye, szervezet iránti lojalitása, elkötelezettsége, rövid idejű hiányzásaik száma összefüggést mutat a munkahelyi elégedettséggel és megbecsültségük szintjével a szervezetben (Klein, 2012; Klein és Klein, 2012).
Kutatásomban arra keresem a választ, hogy milyennek észleli az egyén azt a szervezeti kultúrát, melyben elégedettebb, nélkülözhetetlennek, fontosnak érzi magát az adott szervezetben és ezt befolyásolja-e az egyénnek az a beállítódása, hogy egy feladat teljesítése közben milyen célt követ: fejlődni szeretne inkább vagy versenyezni, kimagasló teljesítményével másokat felülmúlni.
Dolgozatomban azt vizsgálom meg tehát, hogy a szervezeti kultúra észlelete, az egyén célorientációs beállítottsága és mindezek egymáshoz való viszonya hogyan hat illetve hat-e egyáltalán az egyén munkahelyi elégedettségére és a szervezetben betöltött szerepük által meghatározott önértékelésükre.



